謝德謙：藍月「4連冠」扑定錘
2024年05月19日 13:30
東網電視
更多新聞短片
曼城煞科戰主場迎戰韋斯咸，假若勝出就可以創英超歷史連續4年封王。「藍月亮」鬥志不用懷疑，踢風流波嘅韋斯咸多場作客大敗，今場曼城有望以入球騷慶祝封王。
「藍月亮」上場以2:0擊敗熱刺，比賽過程相當驚險，主力奇雲迪布尼及門將艾達臣摩拉斯先後傷出，但臨危受命嘅二號門將史堤芬奥迪加，喺比賽未段成功封阻孫興民嘅單刀，更加令主帥哥迪奥拿緊張到跌倒。曼城近期火力極猛，聯賽豪奪8連勝，當中6場至少攻入4粒，射手夏蘭特勇不可當，相信今場會繼續數胡。
聯賽排喺中游嘅韋斯咸近況認真麻麻，來屆無緣出戰歐洲賽，主帥莫耶斯季後就離隊，上場即使以3比1擊敗盧頓，亦難以睇好，加上佢喺賽前表示今仗盡力而為，可見球隊上下已經打定輸數。「錘仔幫」今次作客相信無力抵抗「藍月亮」，甚至會大敗收場。